CELEX: 32018D1137
Language: et
Date: 2018-08-10 00:00:00
Title: Komisjoni rakendusotsus (EL) 2018/1137, 10. august 2018, teatavatest kolmandatest riikidest pärit kaupade veol kasutatava puidust pakkematerjali suhtes kohaldatava järelevalve, taimetervise kontrolli ja meetmete kohta (teatavaks tehtud numbri C(2018) 5245 all)

14.8.2018   
               
               
                  ET
               
               
                  Euroopa Liidu Teataja
               
               
                  L 205/54
               
            
         KOMISJONI RAKENDUSOTSUS (EL) 2018/1137,
         10. august 2018,
         teatavatest kolmandatest riikidest pärit kaupade veol kasutatava puidust pakkematerjali suhtes kohaldatava järelevalve, taimetervise kontrolli ja meetmete kohta
         
            
               (teatavaks tehtud numbri C(2018) 5245 all)
            
         
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 16 lõike 3 kolmandat ja neljandat lauset,
         ning arvestades järgmist:
         
                     (1)
                  
                  
                     Komisjoni rakendusotsuses 2013/92/EL (2) on sätestatud Hiinast pärit kindlaksmääratud kaupade veol kasutatava puidust pakkematerjali suhtes kohaldatav taimetervise kontroll ja meetmed. Kõnealuse otsuse artiklid 1–4 aeguvad 31. juulil 2018.
                  
               
                     (2)
                  
                  
                     Kõnealuse otsuse ning direktiivi 2000/29/EÜ artikli 13a kohaselt tehtud taimetervise kontrollide käigus liikmesriikides ilmnes, et teatavate Valgevenest ja Hiinast pärit kaupade (edaspidi „kindlaksmääratud kaubad“) veol kasutatud puidust pakkematerjal ei vastanud direktiivi 2000/29/EÜ IV lisa A osa I jao punktis 2 sätestatud liidu nõuetele puidust pakkematerjali märgistamise kohta ning mõnel juhul oli pakkematerjal saastunud kõnealuse direktiivi I lisa A osas loetletud kahjulike organismidega.
                  
               
                     (3)
                  
                  
                     Selleks et tagada asjakohaseid taimetervise kontrolle tegevate asutuste parem ettevalmistumine, peaksid lennujaamade, sadamate ja teised kaupade liikumist kontrollivad asutused või kõik ettevõtjad, kes on seotud kindlaksmääratud kaupade impordiga, millega kaasneb puidust pakkematerjal, edastama piiripunkti vastutavale ametiasutusele eelteate puidust pakkematerjali peatse saabumise kohta, niipea kui nad selle saabumisest teada saavad.
                  
               
                     (4)
                  
                  
                     Kindlaksmääratud kaupade saadetiste puidust pakkematerjalile tuleks korrapäraselt teha taimetervise kontrolli. Liikmesriigid peaksid määratlema, kui suures ulatuses kindlaksmääratud kaupade saadetiste puidust pakkematerjalile taimetervise kontrolli tehakse. Esindusliku valimi kontrolli tagamiseks ei tohiks imporditud kindlaksmääratud kaupade puidust pakkematerjali kontrolli määr jääda alla 1 %.
                  
               
                     (5)
                  
                  
                     Kõnealuse puidust pakkematerjali ning kindlaksmääratud kaupade suhtes kohaldatakse liidu tollijärelevalve eeskirju kuni taimetervise kontrollid on lõpetatud. Sellega tagatakse, et nende vaba liikumine liidu turul ei too kaasa taimetervisega seotud riske.
                  
               
                     (6)
                  
                  
                     Selleks et tagada taimetervise kontrolli tegemine kõige asjakohasemates rajatistes, tuleks seda teha liidu piiripunktis või vastutava pädeva asutuse poolt kontrolli jaoks heaks kiidetud sihtkohas.
                  
               
                     (7)
                  
                  
                     Kui taimetervise kontroll tehakse sihtkohas ja selgub, et direktiivi 2000/29/EÜ IV lisa A osa I jao punkti 2 nõuded ei ole täidetud või et puidust pakkematerjal on saastunud kõnealuse direktiivi I lisa A osas loetletud kahjulike organismidega, peaksid asjaomased liikmesriigid asjaomast puidust pakkematerjali nõuetekohaselt käitlema ja selle viivitamatult hävitama, et tagada taimetervise kaitse liidu territooriumil.
                  
               
                     (8)
                  
                  
                     Liikmesriigid peaksid teatama komisjonile käesoleva otsuse alusel tehtud taimetervise kontrollide arvu ja tulemused spetsiaalse elektroonilise aruandlusvormiga.
                  
               
                     (9)
                  
                  
                     Senised kogemused taimetervise kontrolli valdkonnas on näidanud, et selleks, et kõnealuste kolmandate riikide taimekaitseorganisatsioonidele esitada täpsemat teavet puidust pakkematerjali registreeritud kinnipidamiste kohta, on vaja, et liikmesriigid esitavad kogu teabe, mis on vajalik ebausaldusväärse või ebaõige märgistuse allikate kindlakstegemiseks.
                  
               
                     (10)
                  
                  
                     Käesolevat otsust tuleks kohaldada alates 1. oktoobrist 2018, et anda vastutavatele ametiasutustele ja ettevõtjatele piisavalt aega uute sätetega kohanemiseks.
                  
               
                     (11)
                  
                  
                     Õigusliku vaakumi tekkimise vältimiseks selleks kuupäevaks tuleks 31. juulil 2018 kehtetuks muutuvaid rakendusotsuse 2013/92/EL artikleid 1–4 kohaldada kuni 30. septembrini 2018.
                  
               
                     (12)
                  
                  
                     Õigusliku selguse huvides tuleks rakendusotsus 2013/92/EL kehtetuks tunnistada alates 1. oktoobrist 2018, kui hakatakse kohaldama käesolevat otsust.
                  
               
                     (13)
                  
                  
                     Käesolevat otsust tuleks kohaldada kuni 30. juunini 2020, et võimaldada selleks ajaks vastu võtta vajalikud meetmed.
                  
               
                     (14)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Mõisted
            Käesolevas otsuses kasutatakse järgmisi mõisteid:
            a)   „puidust pakkematerjal“– puit või puittooted, mida kasutatakse kaupade toestamiseks, kaitsmiseks või kandmiseks ning mis esinevad pakkekastide, puitpakendi, vaatide ja muude samalaadsete pakenditena, puitaluste, äärtega puitaluste ja muude kaubaalustena, kaubaaluste puidust äärtena ja pakkimispuiduna, mida võidakse esemete veol kasutada; mõiste ei hõlma töödeldud puitu, mille tootmisel on kasutatud liimi, kuumust ja rõhku või nende kombinatsioone, ning pakkematerjali, mis koosneb tervenisti 6 mm või õhemast puidust;
            b)   „kindlaksmääratud kaubad“– Valgevenest või Hiinast pärit kaubad, mille toestamiseks, kaitsmiseks või kandmiseks kasutatakse puidust pakkematerjali ning mida imporditakse liitu käesoleva otsuse I lisas loetletud CN-koodide või TARICi koodide all ning mis vastavad nõukogu määruse (EMÜ) nr 2658/87 (3) I lisas esitatud kirjeldustele;
            c)   „saadetis“– kaubakogus, mis on hõlmatud ühe tollivormistusdokumendi või muid formaalsusi täitva dokumendiga;
            d)   „ettevõtja“– avalik-õiguslik või eraõiguslik isik, kes on tegevusalaselt seotud puidust pakkematerjali toomisega liidu territooriumile ning on selle eest õiguslikult vastutav.
         
         
            Artikkel 2
            Järelevalve
            Kindlaksmääratud kaupade saadetiste puidust pakkematerjali suhtes kohaldatakse liidu tolliterritooriumile saabumise hetkest alates Euroopa Parlamendi ja nõukogu määruse (EL) nr 952/2013 (4) artikli 134 kohast tollijärelevalvet ning vastutavate ametiasutuste järelevalvet, nagu on osutatud direktiivi 2000/29/EÜ artikli 13 lõikes 1.
            Kui käesoleva otsuse artiklis 4 osutatud taimetervise kontroll on lõpetatud, võib puidust pakkematerjali ja kindlaksmääratud kaupade suhtes kohaldada ainult ühte määruse (EL) nr 952/2013 artikli 5 punkti 16 alapunktis a või b nimetatud tolliprotseduuri, välja arvatud juhul, kui kohaldatakse kõnealuse määruse artikli 210 punktis a või b nimetatud eriprotseduuri.
         
         
            Artikkel 3
            Eelteatis imporditud puidust pakkematerjali kohta
            Lennujaamade, sadamate ja teised kaupade liikumist kontrollivad asutused või kõik ettevõtjad, kes on seotud kindlaksmääratud kaupade impordiga, millega kaasneb puidust pakkematerjal, edastavad piiripunkti tolliasutusele või piiripunkti vastutavale ametiasutusele eelteate puidust pakkematerjali peatse saabumise kohta, niipea kui nad selle saabumisest teada saavad.
         
         
            Artikkel 4
            Taimetervise kontroll
            Kindlaksmääratud kaupade saadetiste puidust pakkematerjali suhtes kohaldatakse direktiivi 2000/29/EÜ artikli 13a lõike 1 punkti b alapunktiga iii ettenähtud taimetervise kontrolli, et teha kindlaks, kas puidust pakkematerjal vastab direktiivi 2000/29/EÜ IV lisa A osa I jao punktis 2 sätestatud nõuetele.
            Kindlakstehtud taimetervise riski alusel määravad liikmesriigid kindlaks, kui suures ulatuses kindlaksmääratud kaupade saadetiste puidust pakkematerjalile taimetervise kontrolli tehakse. Kontrollida tuleb vähemalt 1 % kindlaksmääratud kaupade saadetistest. Puidust pakkematerjal ja vastavad kindlaksmääratud kaubad jäävad kuni kontrolli lõpetamiseni määruse (EL) nr 952/2013 artikli 134 kohase tolli järelevalve ja samuti vastutavate ametiasutuste järelevalve alla.
            Taimetervise kontrolli tehakse liidu piiripunktis või vastutava pädeva asutuse poolt kontrolli jaoks heaks kiidetud sihtkohas.
         
         
            Artikkel 5
            Meetmed nõuetele mittevastavuse korral
            Kui artiklis 4 osutatud taimetervise kontrolli käigus ilmneb, et direktiivi 2000/29/EÜ IV lisa A osa I jao punktis 2 sätestatud nõudeid ei ole täidetud või et puidust pakkematerjal on saastunud kõnealuse direktiivi I lisa A osas loetletud kahjulike organismidega, võtab asjaomane liikmesriik nõuetele mittevastava puidust pakkematerjali suhtes viivitamata ühe kõnealuse direktiivi artikli 13c lõikega 7 ette nähtud meetmetest.
            Kui selline nõuetele mittevastavus või saastumine leitakse sihtkohas, millele on osutatud käesoleva otsuse artiklis 4, tagab asjakohane liikmesriik kõnealuse puidust pakkematerjali viivitamatu hävitamise. Enne hävitamist tuleb puidust pakkematerjali töödelda, tagamaks et ei hävitamise ajal ega pärast seda ei esineks taimetervisega seotud riske.
         
         
            Artikkel 6
            Aruandlus
            Ilma et see piiraks komisjoni direktiivi 94/3/EÜ (5) kohaldamist, registreerivad liikmesriigid käesoleva otsuse kohaselt tehtud taimetervise kontrollide arvu ja tulemused, kasutades selleks käesoleva otsuse II lisas esitatud elektroonilist aruandlusvormi, ning esitavad kõnealused aruanded järgmisteks kuupäevadeks:
            
                        a)
                     
                     
                        31. oktoobriks 2019 ajavahemiku 1. oktoober 2018 – 30. september 2019 kohta;
                     
                  
                        b)
                     
                     
                        31. märtsiks 2020 ajavahemiku 1. oktoober 2019 – 29. veebruar 2020 kohta.
                     
                  
         
            Artikkel 7
            Komisjoni rakendusotsuse 2013/92/EL muudatus
            Rakendusotsuse 2013/92/EL artikli 7 teine lõik asendatakse järgmisega:
            
               „Artikleid 1–4 kohaldatakse kuni 30. septembrini 2018.“
            
         
         
            Artikkel 8
            Komisjoni rakendusotsuse 2013/92/EL kehtetuks tunnistamine
            Rakendusotsus 2013/92/EL tunnistatakse kehtetuks alates 1. oktoobrist 2018.
         
         
            Artikkel 9
            Kohaldamine
            Artikleid 1–6 kohaldatakse alates 1. oktoobrist 2018.
            Käesolevat otsust kohaldatakse kuni 30. juunini 2020.
         
         
            Artikkel 10
            Adressaadid
            Käesolev otsus on adresseeritud liikmesriikidele.
         
         
            Brüssel, 10. august 2018
            
               
                  Komisjoni nimel
               
               
                  komisjoni liige
               
               Vytenis ANDRIUKAITIS
            
         
         
            (1)  EÜT L 169, 10.7.2000, lk 1.
         
            (2)  Komisjoni 18. veebruari 2013. aasta rakendusotsus 2013/92/EL Hiinast pärit kindlaksmääratud kaupade veol kasutatava puidust pakkematerjali suhtes kohaldatava järelevalve, taimetervise kontrolli ja meetmete kohta (ELT L 47, 20.2.2013, lk 74).
         
            (3)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
         
            (4)  Euroopa Parlamendi ja nõukogu 9. oktoobri 2013. aasta määrus (EL) nr 952/2013, millega kehtestatakse liidu tolliseadustik (ELT L 269, 10.10.2013, lk 1).
         
            (5)  Komisjoni 21. jaanuari 1994. aasta direktiiv 94/3/EÜ, millega sätestatakse menetlus kolmandatest riikidest pärinevate taimetervist otseselt ohustavate saadetiste või kahjulike organismide kinnipidamisest teavitamise kohta (EÜT L 32, 5.2.1994, lk 37).
      
      
         
            I LISA
            
               KINDLAKSMÄÄRATUD KAUBAD
            
            
                        2514 00 00 
                     
                     
                        Kiltkivi, tahumata või jämedalt tahutud, ainult saetud või muul viisil ristkülikukujulisteks (sh ruudukujulisteks) plokkideks või tahvliteks tükeldatud
                     
                  
                        2515 
                     
                     
                        Marmor, travertiin, ekausiin jm raid- või ehituslubjakivi (tihedusega 2,5 kg/dm3 ja rohkem) ning alabaster, ka jämedalt tahutud, saetud või muul viisil ristkülikukujulisteks (sh ruudukujulisteks) plokkideks või tahvliteks tükeldatud
                     
                  
                        2516 
                     
                     
                        Graniit, porfüür, basalt, liivakivi jm raid- või ehituskivi, klompimata või klombitud, ainult saetud või muul viisil ristkülikukujulisteks (sh ruudukujulisteks) plokkideks või tahvliteks tükeldatud
                     
                  
                        4401 
                     
                     
                        Küttepuit palkidena, halgudena, okstena, haokubudena vm kujul; puitlaastud ja -pilpad; saepuru ja puidujäätmed, aglomeeritud pakkudeks, brikettideks, graanuliteks vms või aglomeerimata
                     
                  
                        4415 
                     
                     
                        Puidust pakk-kastid, karbid, salved, trumlid jms puitpakendid; puidust kaablitrumlid; puitalused, äärtega puitalused jms kaubaalused; kaubaaluste puidust ääred (v.a spetsiaalselt ühe või mitme transpordiviisi jaoks projekteeritud ja varustatud taara)
                     
                  
                        4415 20 
                     
                     
                        puitalused, äärtega puitalused jms kaubaalused; kaubaaluste puidust ääred (v.a spetsiaalselt ühe või mitme transpordiviisi jaoks projekteeritud ja varustatud taara)
                     
                  
                        4415 20 90 
                     
                     
                        Äärtega puitalused jms puidust kaubaalused (v.a spetsiaalselt ühe või mitme transpordiviisi jaoks projekteeritud ja varustatud taara; puitalused ja kaubaaluste ääred)
                     
                  
                        4415 20 20 
                     
                     
                        Puitalused; puidust kaubaaluste ääred
                     
                  
                        4418 
                     
                     
                        Puidust tisleri- ja puusepatooted, sh puidust kärgpaneelid, koostepõrandaplaadid, katusesindlid ja katuselaastud (v.a vineertahvlid, ühendamata parketiplokid, -liistud ja -lipid ning monteeritavad majad)
                     
                  
                        4421 
                     
                     
                        Muud puittooted, mujal nimetamata
                     
                  
                        6501 00 
                     
                     
                        Vildist kübaratoorikud ja kübaravildid (vormimata ning servadeta); lamedad viltkettad ja silindrilised toorikud (k.a tükkideks lõigatud)
                     
                  
                        6801 00 00 
                     
                     
                        Klompkivi, ääriskivid ja sillutusplaadid looduslikust kivist (v.a kiltkivist)
                     
                  
                        6802 
                     
                     
                        Töödeldud kivi (v.a kiltkivi) monumentideks ja ehituse tarbeks, tooted sellest, v.a rubriigi 6801  tooted; mosaiigikuubikud jms looduslikust kivist (sh kiltkivist) tooted, alusele kinnitatud või mitte; looduslikust kivist (sh kiltkivist) kunstlikult värvitud graanulid, puru ja pulber
                     
                  
                        6803 00 
                     
                     
                        Töödeldud looduslik kiltkivi, tooted looduslikust või aglomeeritud kiltkivist (v.a kiltkivist graanulid, puru ja pulber, mosaiikkivid jms, kiltkivipliiatsid ja valmis tahvelkildid või tahvlid kirjutus- või joonistuspinnaga)
                     
                  
                        6810 
                     
                     
                        Tooted tsemendist, betoonist või tehiskivist, armeeritud või armeerimata
                     
                  
                        6811 40 
                     
                     
                        Tooted asbesttsemendist, tsellulooskiudtsemendist jms materjalist, asbesti sisaldavad
                     
                  
                        6902 00 
                     
                     
                        Tulekindlad tellised, plokid, plaadid jms tulekindlad keraamilised ehitusdetailid, v.a tooted ränimuldsetest fossiiljahudest vms ränimuldsetest mineraalidest
                     
                  
                        6904 00 
                     
                     
                        Mittetulekindlad keraamilised ehitustellised, põrandaplaadid, tugi- või täitekivid jms
                     
                  
                        6905 00 
                     
                     
                        Keraamilised katusekivid, korstnaava kaitsed, korstnakübarad, lõõride voodrid, arhitektuursed ornamendid jm keraamilised ehitusdetailid
                     
                  
                        6906 00 
                     
                     
                        Keraamilised torud, kaablikarbikud, katuserennid ning toruliitmikud (v.a tooted ränimuldsetest fossiiljahudest vms ränimuldsetest mineraalidest, tulekindlad keraamilised tooted, lõõride voodrid, spetsiaalselt laborite jaoks toodetud torud, isolatsioonitorustik ning liitmikud jm torustikud elektrotehnika tarbeks)
                     
                  
                        6907 
                     
                     
                        Keraamilised teekatteplaadid ja sillutis, põranda- ja seinaviimistlusplaadid; keraamilised mosaiikkivid jms alusel või aluseta (v.a tooted ränimuldsetest fossiiljahudest vms ränimuldsetest mineraalidest, tulekindlad tooted, lauamattideks ettenähtud plaadid, dekoratiivesemed ja ahjupotid)
                     
                  
                        6912 00 83 
                     
                     
                        Kivist majapidamistarbed ja tualett-tarbed (v.a lauanõud, kööginõud, vannid, bideed, valamud jms sanitaartehnikatooted, statuetid jm dekoratiivkeraamikatooted, potid, purgid, balloonpudelid jms anumad kaupade pakendamiseks ja transpordiks)
                     
                  
                        6912 00 23 
                     
                     
                        Kivist lauanõud ja kööginõud (v.a statuetid ja muud dekoratiivkeraamikatooted, potid, purgid, balloonpudelid jms anumad kaupade pakendamiseks ja transpordiks, kohviveskid ja vürtsijahvatid, keraamilise mahutiga ja metallist töötavate osadega)
                     
                  
                        7210 
                     
                     
                        Lehtvaltstooted rauast või legeerimata terasest, laiusega vähemalt 600 mm, kuumvaltsitud või külmvaltsitud, plakeeritud, pinnatud või muul viisil kaetud
                     
                  
                        7313 00 
                     
                     
                        Rauast või terasest okastraat; rauast või terasest piirdetraat, korrutatud või lapiktraat, okastega või ilma
                     
                  
                        7317 00 
                     
                     
                        Rauast või terasest naelad, tihvtid, rõhknaelad, klambrid, samast või muust materjalist peadega (v.a vasest peadega ning klambrid plokkides)
                     
                  
                        7318 
                     
                     
                        Rauast või terasest kruvid, poldid, mutrid, võtmega keeratavad puidukruvid, kruvikonksud, needid, tüüblid, splindid, seibid (sh vedruseibid) jms tooted (v.a keermestatud puidupoldid, korgid, prundid jms)
                     
                  
                        7415 
                     
                     
                        Naelad, tihvtid, rõhknaelad, klambrid jms vasest tooted või vaskpeadega raud- ja terastooted, kruvid, poldid, mutrid, kruvikonksud, needid, tüüblid, splindid, seibid (sh vedruseibid) jms vasest tooted (v.a klambrid plokkides ning keermestatud puidupoldid, korgid, pundid jms)
                     
                  
                        8101 96 
                     
                     
                        Volframtraat
                     
                  
                        8102 96 
                     
                     
                        Molübdeentraat
                     
                  
                        8205 90 10 
                     
                     
                        Alasid; teisaldatavad ääsid; raamidega lihvkettad (käsiajamiga või pedaaliga)
                     
                  
                        8465 93 
                     
                     
                        Lihv-, smirgel- ja poleerpingid puidu, korgi, luu, kõvakummi, tugevate plastide jms kõvade materjalide töötlemiseks (v.a käsiinstrumendid ja töötluskeskused)
                     
                  
                        4504 90 80 
                     
                     
                        Aglomeeritud kork, sideainega või ilma, ning tooted sellest (v.a jalanõud ja nende osad, sisetallad, eemaldatavad või mitte); peakatted ja nende osad; prundid ja jagajad haavlipüssi padrunitele; mänguasjad, mängud, spordiinventar ja nende osad; klotsid, tahvlid, lehed ja ribad; mitmesuguse kujuga plaadid; silindrid, k.a kettad; korgid ja punnid)
                     
                  
                        4823 90 85 
                     
                     
                        Mujal nimetamata paber, papp, tselluloosvatt ja tsellulooskiudkangas, ribades või rullides, laiusega kuni 36 cm, ruudu- või ristkülikukujuliste lehtedena, mille ükski külg ei ole üle 36 cm, kui leht on kokku voltimata, või mõõtu või vormi lõigatud (v.a ruut või ristkülik)
                     
                  
                        6912 00 83 
                     
                     
                        Kivist majapidamistarbed ja tualett-tarbed (v.a lauanõud, kööginõud, vannid, bideed, valamud jms sanitaartehnikatooted, statuetid jm dekoratiivkeraamikatooted, potid, purgid, balloonpudelid jms anumad kaupade pakendamiseks ja transpordiks)
                     
                  
                        7108 13 80 
                     
                     
                        Kuld, sh plaatinaga pinnatud kuld, pooltöödeldud, mitte mündikuld (v.a lehed ja ribad paksusega üle 0,15 mm, arvestamata mis tahes alusmaterjali, ning plaadid, plokid, kangid, traat ja profiilid)
                     
                  
                        7110 19 80 
                     
                     
                        Plaatina, pooltöödeldud (v.a lehed ja ribad paksusega üle 0,15 mm, arvestamata mis tahes alusmaterjali, ning plaadid, plokid, kangid, traat ja profiilid)
                     
                  
                        7304 31 20 
                     
                     
                        Õmblusteta täppistorud, ümmarguse ristlõikega, rauast või legeerimata terasest, külmtõmmatud või külmvaltsitud (v.a gaasi- ja naftajuhtmete magistraaltorud või manteltorud ja survetorud nafta- ja gaasipuuraukude jaoks)
                     
                  
                        7304 41 00 
                     
                     
                        Torud ja õõnesprofiilid, õmblusteta, roostevabast terasest, ümmarguse ristlõikega, külmtõmmatud või külmvaltsitud (v.a gaasi- ja naftajuhtmete magistraaltorud või manteltorud ja survetorud nafta- ja gaasipuuraukude jaoks)
                     
                  
                        8407 33 20 
                     
                     
                        Grupi 87 sõidukite sädesüütega kolbmootor, silindrite töömahuga üle 250 cm3, kuid mitte üle 500 cm3
                        
                     
                  
                        8407 33 80 
                     
                     
                        Grupi 87 sõidukite sädesüütega kolbmootor, silindrite töömahuga üle 500 cm3, kuid mitte üle 1 000  cm3
                        
                     
                  
                        8424 49 10 
                     
                     
                        Põllumajanduses ja aianduses kasutatavad pihustid ja puisturid, mis on ette nähtud monteerimiseks põllumajandustraktoritele või nendega pukseerimiseks
                     
                  
                        8424 82 90 
                     
                     
                        Põllumajanduses ja aianduses kasutatavad mehaanilised seadmed (käsiajamiga või mitte) vedelike või pulbrite pritsimiseks või puistamiseks (v.a kastmisseadmed)
                     
                  
                        8424 89 40 
                     
                     
                        Mehaanilised vedelike või pulbrite pihustamis- ja pritsimisseadmed, mida kasutatakse üksnes või peamiselt trükkplaatide või trükkmoodulite valmistamiseks
                     
                  
                        8424 89 70 
                     
                     
                        Mujal nimetamata mehaanilised seadmed (käsiajamiga või mitte) vedelike või pulbrite pritsimiseks ja pihustamiseks
                     
                  
                        8467 29 51 
                     
                     
                        Sisseehitatud elektrimootoriga käsiinstrumendid nurga all teritamiseks, mis sõltuvad välistest toiteallikatest
                     
                  
                        8544 19 00 
                     
                     
                        Elektritöödel kasutatav mähistraat, muust kui vasest, isoleeritud
                     
                  
                        8544 49 91 
                     
                     
                        Mujal nimetamata pistikühendusteta isoleeritud elektrijuhtmed pingele kuni 1 000  V, voolu juhtivate isoleeritud soonte läbimõõduga üle 0,51 mm
                     
                  
                        8708 30 10 
                     
                     
                        Pidurid ja võimendpidurid ning nende osad järgmiste sõidukite tööstuslikuks kokkumonteerimiseks: mujal nimetamata üheteljelised aiatraktorid (järelkõnnitraktorid), sõiduautod ja muud peamiselt reisijateveoks mõeldud mootorsõidukid, kaubaveoks kasutatavad sõidukid, survesüütega sisepõlemis-kolbmootoriga (diisel- või pooldiiselmootoriga), silindrite töömahuga kuni 2 500  cm3, või sädesüütega sisepõlemis-kolbmootoriga, silindrite töömahuga kuni 2 800  cm3, rubriigi 8705  eriotstarbelised mootorsõidukid
                     
                  
                        8708 40 20 
                     
                     
                        Käigukastid ja nende osad järgmiste sõidukite tööstuslikuks kokkumonteerimiseks: mujal nimetamata üheteljelised aiatraktorid (järelkõnnitraktorid), sõiduautod ja muud peamiselt reisijateveoks mõeldud mootorsõidukid, kaubaveoks kasutatavad sõidukid, survesüütega sisepõlemis-kolbmootoriga (diisel- või pooldiiselmootoriga), silindrite töömahuga kuni 2 500  cm3, või sädesüütega sisepõlemis-kolbmootoriga, silindrite töömahuga kuni 2 800  cm3, rubriigi 8705  eriotstarbelised mootorsõidukid
                     
                  
                        8708 91 20 
                     
                     
                        Radiaatorid ja nende osad järgmiste sõidukite tööstuslikuks kokkumonteerimiseks: mujal nimetamata üheteljelised aiatraktorid (järelkõnnitraktorid), sõiduautod ja muud peamiselt reisijateveoks mõeldud mootorsõidukid, kaubaveoks kasutatavad sõidukid, survesüütega sisepõlemis-kolbmootoriga (diisel- või pooldiiselmootoriga), silindrite töömahuga kuni 2 500  cm3, või sädesüütega sisepõlemis-kolbmootoriga, silindrite töömahuga kuni 2 800  cm3, rubriigi 8705  eriotstarbelised mootorsõidukid
                     
                  
                        8708 92 20 
                     
                     
                        Summutid ja väljalasketorud ning nende osad järgmiste sõidukite tööstuslikuks kokkumonteerimiseks: mujal nimetamata üheteljelised aiatraktorid (järelkõnnitraktorid), sõiduautod ja muud peamiselt reisijateveoks mõeldud mootorsõidukid, kaubaveoks kasutatavad sõidukid, survesüütega sisepõlemis-kolbmootoriga (diisel- või pooldiiselmootoriga), silindrite töömahuga kuni 2 500  cm3, või sädesüütega sisepõlemis-kolbmootoriga, silindrite töömahuga kuni 2 800  cm3, rubriigi 8705  eriotstarbelised mootorsõidukid
                     
                  
      
      
         
            II LISA
            
               ARTIKLIS 6 OSUTATUD ARUANDLUSVORM
            
            
                        
                           Aruanne Hiinast ja Valgevenest pärit kindlaksmääratud kaupade saadetiste puidust pakkematerjali taimetervise kontrollimise kohta
                        
                     
                  
                        
                           Aruandeperiood
                        
                     
                  
                        
                           Aruandev liikmesriik
                        
                     
                  
                        
                           Asjaomased sissetoomise kohad
                        
                     
                     
                        
                           Kontrollimise kohad
                        
                     
                     
                        
                           Sihtkohas kontrollitud saadetiste arv
                        
                        
                           Sissetoomise kohas kontrollitud saadetiste arv
                        
                     
                  
                         
                     
                     
                        
                           CN-kood
                        
                     
                  
                        Aruandva liikmesriigi kaudu ELi sisenenud saadetiste arv
                     
                     
                         
                     
                  
                        
                           Kontrollitud saadetiste arv
                     
                     
                         
                     
                  
                        
                           Millest nõuetele vastava puidust pakkematerjaliga saadetisi
                     
                     
                         
                     
                  
                        
                           Millest nõuetele mittevastava puidust pakkematerjaliga saadetisi
                     
                     
                         
                     
                  
                        
                                    —
                                 
                                 
                                    Millest kahjulikke organisme sisaldavate ja ilma nõuetekohase ISPM15-märgiseta saadetiste arv (andmed esitada iga kahjuliku organismi kohta eraldi ning näidata ära, kas märgis on puudu või ei vasta nõuetele)
                                 
                              
                     
                         
                     
                  
                        
                                    —
                                 
                                 
                                    Millest kahjulikke organisme sisaldavate ja nõuetekohase ISPM15-märgisega saadetisi (andmed esitada iga kahjuliku organismi kohta eraldi).
                                    Palun märkida ISPM15-märgisel (märgistel) olev riigi kood, tootja/töötleja kood ja töötlemise kood.
                                 
                              
                     
                         
                     
                  
                         
                     
                  
                        
                                    —
                                 
                                 
                                    Millest ainult nõuetekohase ISPM15-märgiseta saadetisi (esitada eraldi andmed puuduvate ja nõuetele mittevastavate märgiste kohta)
                                 
                              
                     
                         
                     
                  
                        Kindlaksmääratud kaupade kontrolli protsent (kõigi saadetiste kohta)